CELEX: 62010TN0583
Language: sl
Date: 2010-12-27 00:00:00
Title: Zadeva T-583/10: Tožba, vložena 27. decembra 2010 – Deutsche Telekom proti UUNT – TeliaSonera Denmark (Odtenek škrlatne barve)

19.2.2011   
            
            
               SL
            
            
               Uradni list Evropske unije
            
            
               C 55/31
            
         Tožba, vložena 27. decembra 2010 – Deutsche Telekom proti UUNT – TeliaSonera Denmark (Odtenek škrlatne barve)
   (Zadeva T-583/10)
   2011/C 55/56
   Jezik, v katerem je bila tožba vložena: angleščina
   
      Stranke
   
   
      Tožeča stranka: Deutsche Telekom AG (Bonn, Nemčija) (zastopniki: T. Dolde, V. von Bomhard in B. Goebel, odvetniki)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: TeliaSonera Denmark A/S (Copenhagen, Danska)
   
      Predloga tožeče stranke
   
   
               —
            
            
               Odločba četrtega odbora za pritožbe Urada za usklajevanje na notranjem trgu (znamke in modeli) z dne 22. oktobra 2010 v zadevi R 463/2009-4 naj se razveljavi;
            
         
               —
            
            
               toženi stranki ali drugi stranki pred odborom za pritožbe, če bo v tej zadevi intervenirala, naj se naloži plačilo stroškov postopka.
            
         
      Tožbeni razlogi in bistvene trditve
   
   
      Znamka Skupnosti, ki je predmet zahteve za ugotovitev ničnosti: barvna znamka, ki predstavlja odtenek škrlatne barve, za storitve iz razredov 38 in 42 – Registracija znamke Skupnosti št. 212787
   
      Imetnik znamke Skupnosti: tožeča stranka
   
      Stranka, ki zahteva ugotovitev ničnosti znamke Skupnosti: druga stranka pred odborom za pritožbe
   
      Pravica iz znamke, ki jo ima stranka, ki zahteva ugotovitev ničnosti: stranka, ki zahteva razglasitev ničnosti, je svojo zahtevo utemeljila na absolutnih razlogih za zavrnitev iz členov 4 in 7(3) Uredbe Sveta (ES) št. 207/2009
   
      Odločba oddelka za izbris: konec postopka zaradi umika zahteve za razglasitev ničnosti
   
      Odločba odbora za pritožbe: zavrženje pritožbe kot nedopustne
   
      Navajani tožbeni razlogi: kršitev člena 59 Uredbe Sveta št. 207/2009, ker je odbor za pritožbe: (i) storil napako pri presoji dopustnosti pritožbe, in (ii) kršil člena 85(3) in 83 Uredbe Sveta št. 207/2009, ker ni upošteval zakonitega interesa tožeče stranke da nadaljuje postopek.